Iуэхутхьэбзэ пуд
«Урысейм и ХъумапIэ банк» ОАО-м и Къэбэрдей-Балъкъэр къудамэм «Дзэ ипотекэ» — «ПсэупIэ хьэзыр» кредит проектыщIэр дызэрыт фокIадэм щегъэжьауэ егъэзащIэ.
Ипотекэ IэмалкIэ псэупIэ къэзыщэхуну дзэ къулыкъущIэхэм абы льготэкIэ щIыхуэ ярет. ПэщIэдзэ взносыр унэм хуэзэм и проценти 10 хъууэ ди ахъшэмкIэ илъэсым проценти 10,5-рэ зытехьэ псэупIэ къэзыщэхунум илъэс 20 пIалъэкIэ кредит хухех. Абы щыгъуэми, дзэ къулыкъущIэм и счет хэхам къэралым хухилъхьэ ахъшэр пэщIэдзэ взносу къагъэсэбэп икIи щIыхуэр абыкIэ зытрагъэкIыж.
«Дзэ ипотекэр» къеIызыххэм нэгъуэщI ефIэкIыныгъэхэри яIэщ. Къапщтэмэ, тхылъ гъэхьэзырыным зэман трагъэкIуадэркъым, апхуэдэу и гъащIэмрэ и узыншагъэмрэ фIэкIыпIэншэу страхованэ ящIыну хагъэзыхьыркъым. КъищынэмыщIауэ, хэубыдыкIауэ зы щIыпIэ хэхам псэупIэр къыщащэхун хуейуэ паубыдыркъым — ар къулыкъур щрахьэкI щIыналъэм ехьэлIакъым. Программэм хэтхэм пщIэ лей Iахыркъым, къащта щIыхуэр щыхуей зэманым ятыж хъунущ.
Проектыр щагъэхьэзырым гулъытэ хуащIу ягъэбелджылащ дзэ къулыкъур зыухам и кредитыр зэрызэхуагъэкIуэну щIыкIэр. Мыбдеж мыхьэнэшхуэ иIэщ:
— щIыхуэр къыщащта махуэм щегъэжьауэ ар щатыжын хуей пIалъэм нэсыху кредитым техьэр зэрыщхьэщахынум. Абы щIыхуэр хэпщIыкIыу яхуигъэмэщIэнущ, къэралым яхухилъхьэ ахъшэм и фIыгъэкIэ, ар нэхъ пасэу зытрагъэкIыжыфынущ;
— кредитым техьэр ягъэува пIалъэм зэрытрагуэшэнум;
— щIыхуэр зэратыжыну графикыр зэрызэщхьэщахынум.
Апхуэдэу, ХъумапIэ банкым и дарэгъухэм, псалъэм папщIэ, ямыгъэIэпхъуэ мылъкумкIэ агентствэхэм, хуэзэ уасэр къэзылъытэ IэнатIэхэм я Iуэхутхьэбзэхэр къагъэсэбэп хъунущ. Абыхэм ящыщ куэдым я Iуэхутхьэбзэхэр пудщ икIи Урысейм и ХъумапIэ банкыр къыхэзых дзэ къулыкъущIэхэм дежкIэ ар хэкIыпIэфIщ.
БАГЪЭТЫР Анзор,
«Урысейм и ХъумапIэ банк» ОАО-м и
Къэбэрдей-Балъкъэр къудамэм и
пресс-IуэхущIапIэм и унафэщI.
